Die Stavenisse was 'n Nederlandse Oos-Indië-vaarder wat op 16 Februarie 1686 aan die kus van Natal, tussen die mond van die Umzinto- en Umzimkulu-rivier, gestrand het. Nagenoeg 60 oorlewendes onder kaptein Willem Knyff het die strand gehaal en uit die wrak 'n kleiner vaartuig gebou waarmee 20 van hulle na die Kaap die Goeie Hoop geseil het. Die Centaurus, soos die vaartuig genoem is, het in die Kaap aangekom en later teruggekeer om die agtergeblewenes te gaan haal. Die Noord is ook gestuur en het 'n hele paar ander opgepik. Die skip se bevelvoerder het die Baai van Natal teen £50 van die plaaslike opperhoofde gekoop, maar die transaksie is nie deur die Nederlandse Oos-Indiese Kompanjie erken nie. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.